# JEGYZŐKÖNYV

amely készült **2018. november 28-án** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Kelemen Márta bizottsági tag

Storcz Botond bizottsági tag

Madarász Lászlóné bizottsági tag

Buzás Katalin bizottsági tag

Erdész Béláné bizottsági tag

**Igazoltan távol:**

Szilvási Károly bizottsági tag

Szabó Olga bizottsági tag

Ficze Bálint bizottsági tag

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítja, hogy a 9 fős bizottságból 6 fő jelen van, az ülés határozatképes azt megnyitja.

Javaslom jegyzőkönyv-vezetőnek Takács Viktóriát hitelesítőnek pedig Erdész Bélánét.

A bizottság egyhangú döntéssel jegyzőkönyvvezetőnek Takács Viktóriát, hitelesítőnek Erdész Bélánét megválasztotta.

Ezt követően a bizottság elnöke javaslatot tesz az ülés napirendjére, az írásban kiküldött napirendeken kívül van e egyéb napirendi javaslat azt tegyék meg.

**Bertalan János**: Van-e az írásban kiküldött napirendeken kívül egyéb napirendi javaslat?

Nekem van, javaslom felvenni

7.) Az Üröm, 814 hrsz-ú, 029 hrsz-ú és a magántulajdonban lévő 702 hrsz-ú területekből 80 m2-es területrészekre vonatkozó használatba adási megállapodás jóváhagyása.

Előadó: Bizottság elnöke

8.) Üröm, Sarolta sétány közvilágításához szükséges árambiztosítás megállapodás jóváhagyása, mely az önkormányzat és Kupa Antal (Dózsa György út 17. szám alatti lakos) között jött létre.

Előadó: Bizottság elnöke

9.) Üröm, futópálya új nyílt közbeszerzési eljárás indítása a tervezett teljes projektre.

Előadó: Bizottság elnöke

Amennyiben másnak nincs javaslata, úgy szavazásra bocsátom, aki egyetért a javasolt pótnapirendek felvételével, az kérem, hogy szavazzon.

**Bertalan János:** Most pedig, kérem, hogy aki az írásban kiküldött és a most elfogadott pótnapirendekkel együtt a mai ülés napirendjeit elfogadja úgy szavazzon.

A bizottság egyhangúlag 6 igen szavazattal a javasolt pótnapirend felvételét elfogadta.

**Bertalan János**: Most pedig kérem, hogy az írásban kiküldött és pótlólagosan megszavazott napirendekkel, aki egyetért az szavazzon.

A Pénzügyi- és Gazdasági Bizottság 6 igen ellenszavazat és tartózkodás nélkül az alábbi napirendeket fogadta el:

1.) A 016 hrsz-ú ingatlannal kapcsolatos tulajdonosi döntések meghozatalára bizottsági javaslat kialakítása.

Előadó: Bizottság elnöke

2.) A közvilágítás korszerűsítésével kapcsolatos megállapodás, illetőleg adásvételi szerződés véleményezése.

Előadó: Bizottság elnöke

3.) A közvilágítás korszerűsítésével összefüggő energiavásárlásra vonatkozó szerződés véleményezése.

Előadó: Bizottság elnöke

4.) A Pest Megyei Kormányhivatal Népegészségügyi Osztályának megkeresésében való döntés bizottsági megtárgyalása (védőnők részére eszközbeszerzés)

Előadó: Bizottság elnöke

5.) Üröm, Ürömi út csatorna fedlapjai rendbetételére két ülés között hozott döntés, illetve vállalkozói szerződés véleményezése.

Előadó: Bizottság elnöke

6.) A 2018. évi karácsonyi élelmiszer utalványok pénzügyi fedezetének biztosításának véleményezése.

7.) Az Üröm, 814 hrsz-ú, 029 hrsz-ú és a magántulajdonban lévő 702 hrsz-ú területekből 80 m2-es területrészekre vonatkozó használatba adási megállapodás jóváhagyása.

Előadó: Bizottság elnöke

8.) Üröm, Sarolta sétány közvilágításához szükséges árambiztosítás megállapodás jóváhagyása, mely az önkormányzat és Kupa Antal (Dózsa György út 17. szám alatti lakos) között jött létre.

Előadó: Bizottság elnöke

9.) Üröm, futópálya új nyílt közbeszerzési eljárás indítása a tervezett teljes projektre.

Előadó: Bizottság elnöke

**Bertalan János**: Az elfogadott napirendeknek megfelelően az 1-es napirend következik:

**1.) Napirendi pont:**

A 016 hrsz-ú ingatlannal kapcsolatos tulajdonosi döntések meghozatalára bizottsági javaslat kialakítása.

**Előadó: Bizottság elnöke**

**Bertalan János a bizottság elnöke:**

Évek óta folyamatban van ez az ügy. Még 2008-ban az önkormányzat 103 m2-es területet kijelölt néhai Kosztyú Zoltán részére eladásra a 016. hrsz-ú Cigányárok mellett húzódó területből. Ugyanis az épületét úgy építette fel, hogy annak a sarka belelóg az önkormányzat tulajdonában lévő területbe. Tekintettel arra, hogy a Kosztyú Zoltán területe belterület és gazdasági besorolású, az eladásra kijelölt terület pedig külterület, úgy nem lehetett hozzárendezni az 1595 hrsz-ú ingatlanhoz (Kosztyú ingatlan) Időközben a HÉSZ módosult és az eladásra kijelölt terület a patak védterületei besorolását kapta meg, mint terület felhasználási kategória, tehát az önkormányzat az adásvételi szerződést nem tudja megkötni, de a területet illetően fennálló függő jogi helyzetet rendezni szükséges. Ez indult most el, 5 évre visszamenőleg a használati díj megállapításával, illetve a hatósági eljárások megindítására tett javaslattal. Ugyanis a jelenlegi tulajdonos Czakó Józsefné 203 m2-t használ még a nyár folyamán is az önkormányzat területén zatty tározót épített és különböző nyitott építményeket helyezett el.

Lehetne megoldás, Mayer Úr hatására nem a patakba önti a megmunkálás során keletkezett vizet, a tározó az önkormányzat területére épült meg. A Kosztyú Kft. évek óta nem fizet sem bérleti díjat, sem közterület használati díjat.

Kérdés-észrevétel?

**Májer István**: Köszönöm a lehetőséget, el szeretném mondani, hogy nem az én hatásomra történt a tározó megépítése. Nekem annyi kérésem volt a Pénzügyi Bizottság elnökéhez, hogy terjesszék a Képviselő-testület elé a február 28-ai határozatot. Kelemen Márta ismertette is a határozatot, de érvényt nem tudott szerezni annak, hogy a Cigány árok érintett szakaszán a veszélyelhárítás történjen meg és mennyiben ezt a beavatkozást a Kosztyú Kft. idézte elő, úgy a felmerült költségeket vele kell megfizettetni.

**Kelemen Márta:** Nekem annyi feladatom volt, hogy a határozatot ismertessem.

**Bertalan János**: A patak rendbetétele nem halad úgy, ahogy szeretnénk, alpolgármester Úr foglalkozik az üggyel.

**Vidákovits Tibor**: Most az lenne napirenden, hogy 5 évre 2008-2013. évekre nem volt meghatározva a terület bérlésére díj. 2017-ben a HÉSZ módosult, az érintett terület a patak védterülete maradt, most gazdasági besorolású. Kosztyúnével megpróbáltunk egyezkedni, de nem jártunk sikerrel. Most abban kell döntést hozni, hogy az elmaradt bérleti díj 1 800 000 Ft reális-e?

**Bertalan János**: Úgy gondolom figyelembe véve a szakvéleményeket is, meg azt, hogy más nem tudja használni ezt a területet, így méltányos az 1 800 000 Ft.

**Buzás Katalin**: Véleményem szerint is a magasabb díjat határozzuk meg.

**Vidákovits Tibor**: A támfal elbontásához is engedély szükséges. Az önkormányzat érdeke is, hogy a patak helyzete rendezett legyen.

**Bertalan János:** Amennyiben nincs több észrevétel, úgy szavazásra bocsátom, aki egyetért azzal, hogy 5 évre visszamenőleg használati díj kerüljön megállapításra az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**39/2018. (XI. 28.) számú határozata**

***Pénzügyi és Gazdasági Bizottság:***

1.) Egyetért azzal, hogy az önkormányzat tulajdonában álló a Kosztyú Kft. által használt 016 hrszú ingatlan vonatkozásában a Képviselő-testület 5 évre visszamenőleg használati díjat állapítson meg. Javasolja a használati díj mértékét bruttó 1 800 000 Ft/m2/év összegben meghatározni.

2.) Felkéri a bizottság elnökét, hogy a bizottság határozatát a testület soros ülésén ismertesse.

Határidő: 2018. 11. 28.

Felelős: bizottság elnöke

**2.) Napirendi pont:**

**A közvilágítás korszerűsítésével kapcsolatos megállapodás, illetőleg adásvételi szerződés véleményezése.**

**Előadó: Pénzügyi bizottság elnöke**

**Bertalan János**: A folyamatban lévő korszerűsítési eljárás részét képezi a jelenlegi lámpatestek átvétele, illetve az aktív elemek megvásárlása. Erre vonatkozik a két szerződés.

Kérdés-hozzászólás? Nem volt.

**Bertalan János**: Amennyiben nincs több észrevétel, úgy szavazásra bocsátom, aki egyetért a szerződése megkötésével, úgy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**40/2018. (XI. 28.) számú határozata**

A Pénzügyi és Gazdasági Bizottság

1. Egyetért azzal, hogy a település közvilágításának korszerűsítése során szükségessé váló aktív elemek megvásárlása, továbbá a leszerelt lámpatestek átvétele és az ezzel kapcsolatos szerződések megkötése az ELMŰ-vel megtörténjen, a szerződés-tervezetekben foglaltak szerint.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 11. 28.

Felelős: bizottság elnöke

**3.Napirendi pont:**

**A közvilágítás korszerűsítésével összefüggő energiavásárlásra vonatkozó szerződés véleményezése.**

**Előadó: Bizottság elnöke**

Előadó: Pénzügyi bizottság elnöke

**Bertalan János:** A testület két ülése között került sor az energia vásárlására vonatkozó szerződés megkötésére. A szerződés utólagos jóváhagyása szükséges.

Kérdés-észrevétel?

**Madarász Lászlóné**: Ha ilyen kevés különbség, akkor rendben.

**Bertalan János:** Amennyiben nincs kérdés, úgy szavazásra bocsátom, aki egyetért a két ülés között tett polgármesteri intézkedéssel az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**41/2018. (XI. 28.) számú határozata**

**A Pénzügyi és Gazdasági Bizottság**

1. Támogatja az energia vásárlásra vonatkozó szerződés testület által történő utólagos jóváhagyását.
2. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 11. 28.

Felelős: Bizottság elnöke

**4. Napirendi pont:**

**A Pest Megyei Kormányhivatal Népegészségügyi Osztályának megkeresésében való döntés bizottsági megtárgyalása (védőnők részére eszközbeszerzés)**

Előadó: Bizottság elnöke

**Bertalan János**: A Pest Megyei Kormányhivatal Népegészségügyi Osztálya kereste meg az önkormányzatot, hogy a helyi védőnők munkájához elengedhetetlen eszközök nem állnak rendelkezésre, melyek megvásárlása szükséges. Az eszközökre maximum 550 000 Ft-ra van szükség.

Kérdés-észrevétel?

**Madarász Lászlóné**: Egyértelmű, hogy olyan eszközökről van szó, amikre szükség van.

**Bertalan János**: Amennyiben nincs több észrevétel, úgy szavazásra bocsátom, aki egyetért az 550 eFt keretbiztosításával az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**42/2018. (XI. 28.) számú határozata**

**A Pénzügyi és Gazdasági Bizottság**

1.) Támogatja, hogy a helyi védőnők a hiányzó eszközök megvásárlására 550 eFt keret összeg kerüljön meghatározásra.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018.11.28.

Felelős: bizottság elnöke

**5.) Napirendi pont:**

Üröm, Ürömi út csatorna fedlapjai rendbetételére két ülés között hozott döntés, illetve vállalkozói szerződés véleményezése.

**Előadó: Bizottság elnöke**

**Bertalan János:** Az Ürömi úti csatorna fedlapok szintre hozására kötött szerződést a polgármester, ennek utólagos jóváhagyása szükséges. A szerződés 1 700 eFt+ áfa.

Kérdés-vélemények? Nem volt.

**Bertalan János**: Amennyiben nincs több észrevétel, úgy szavazásra bocsátom, aki egyetért a szerződés utólagos jóváhagyásával azt támogatja, az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**43/2018. (XI. 28.) számú határozata**

A Pénzügyi és Gazdasági Bizottság

1.) Támogatja a képviselő-testület felé, hogy a Polgármester által a két ülés között megkötött vállalkozói szerződést hagyja jóvá.

2) Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2018. 11. 28.

Felelős: Bizottság elnöke

**6.) Napirendi pont:**

A 2018. évi karácsonyi élelmiszer utalványok pénzügyi fedezetének biztosításának véleményezése.

Előadó: Bizottság elnöke

**Bertalan János**: A 2018. évi költségvetésben a fedezet rendelkezésre áll. Hasonlóan az elmúlt évhez 5 000 Ft-os karácsonyi utalványt kapnak a 60. évüket betöltött Ürömi lakosok.

**Kérdés-hozzászólás**. Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja az 5 000 Ft-os utalványok biztosítását, az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**44/2018. (XI. 28.) számú határozata**

A Pénzügyi és Gazdasági Bizottság

1. Támogatja, hogy a Képviselő-testület minden 60-ik életévét betöltött ürömi lakost 2018-ban 5 000 Ft-os karácsonyi utalványban részesítse.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018. 11.28.

Felelős: bizottság elnöke

**7.) napirendi pont**

Az Üröm, 814 hrsz-ú, 029 hrsz-ú és a magántulajdonban lévő 702 hrsz-ú területekből 80 m2-es területrészekre vonatkozó használatba adási megállapodás jóváhagyása.

Előadó: Bizottság elnöke

**Bertalan János**: Lakossági igényként merült fel további járdaépítés, mely az Ürömi út, illetőleg a Mészégető utca jobb oldalát érinti az előterjesztéshez mellékelt kitűzési vázrajz szerint.

Ahhoz, hogy az önkormányzat ezt a beruházást meg tudja valósítani, szükségessé vált a nyomvonalat érintő magánterület tulajdonosával egy használatba adási megállapodást kötni, melynek lényege, hogy a tulajdonát képező 702 hrsz-ú, 530 m2-es területből a vázrajzon jelölt nyomvonalat, azaz 80 m2-es területet az önkormányzat használatába ad.

Ugyanakkor az önkormányzat tulajdonában lévő 814 hrsz-ú, valamint a 029 hrsz-ú közterületekből parkolás céljára az önkormányzat is ingyenes használatba adja Herhof Zsolt magánszemélynek.

A szerződést megkötöttük, melynek utólagos jóváhagyását kérem a bizottságtól.

**Kérdés-észrevétel**: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a megállapodás elfogadását, az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**45/2018. (XI. 28.) számú határozata**

A Pénzügyi és Gazdasági Bizottság

1. Üröm Község Önkormányzata és Herhof Zsolt között 2018. 11. 27. napjával létrejött 80-80 m2-es területek használatba adására vonatkozó megállapodást megismerte.
2. Megállapítja, hogy a kölcsönös használatba adás mindkét fél számára előnyös, az önkormányzat ezzel a cserével biztosítani tudja lakossági igények kielégítéséhez szükséges beruházás megvalósítását (járdaépítés), míg a magánszemély Herhof Zsoltnak lehetősége nyílik, hogy a vállalkozásához a megfelelő parkolási lehetőséget biztosítani tudja.
3. Mindezekre tekintettel a megkötött megállapodást javasolja a Képviselő-testületnek utólagosan jóváhagyásra.
4. Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018. 11.28.

Felelős: bizottság elnöke

**8.) Napirendi pont**

Üröm, Sarolta sétány közvilágításához szükséges árambiztosítás megállapodás jóváhagyása, mely az önkormányzat és Kupa Antal (Dózsa György út 17. szám alatti lakos) között jött létre.

Előadó: Bizottság elnöke

**Bertalan János**: A Sarolta sétány közvilágítása a téli időszakban nem megoldott, miután a napfény hiánya nem tölti fel a LED-es világítótesteket, így a korai sötétedés a biztonságos közlekedést nem biztosítja.

Tárgyalásokat folytatt az önkormányzat Kupa Antal, Dózsa György út 17. szám alatti lakossal, aki hajlandó volt, hogy saját villanyóráján keresztül biztosítja az önkormányzat számára az áramvételi lehetőséget.

Megállapodást kötöttem Kupa Antallal, mely 2018. 11. 26-tól 5 évre 2023. 12. 31-ig szól, mely időtartam alatt nevezett felajánló szükségletünknek megfelelően biztosítja az áramvételi lehetőséget. A felhasznált áramot illetően számításokat végeztünk és így nem egész 3.000. Ft. áramszámla keletkezésére lehet számítani, melyet a felajánló részére térítés formájában havi utalással egyenlítene ki az önkormányzat.

**Kérdés-észrevétel**: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a megállapodás elfogadását, az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**46/2018. (XI. 28.) számú határozata**

A Pénzügyi és Gazdasági Bizottság

1. Az önkormányzat és Kupa Antal Béla Üröm, Dózsa György út 17. szám alatti lakos között 2018. november 26-án létrejött megállapodást megismerte, az abban foglaltakat javasolja a Képviselő-testületnek elfogadásra.
2. Megállapítja, hogy a Sarolta sétányon közlekedő Ürömi lakosok közbiztonságát szolgálta ez az intézkedés, ezért a 2018. november 26-án létrejött megállapodást javasolja utólagosan elfogadni.
3. Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018. 11.28.

Felelős: bizottság elnöke

**9.) Napirendi pont**

Üröm, futópálya új nyílt közbeszerzési eljárás indítása a tervezett teljes projektre.

Előadó: Bizottság elnöke

**Bertalan János:** Üröm Község Önkormányzat a 126/2018 (IX.26.) Kt. számú határozatával új közbeszerzési eljárást írt ki a futópálya kivitelezésére, tekintettel arra, hogy a korábban kiírt pályázat eredménytelen volt, miután egyetlen pályázó sem nyújtott be ajánlatot.

Az új kiírásra egyetlen pályázat érkezett, mely a testület által meghatározott 55 m/Ft értékhatáron felül, azaz 59 m/Ft-tal pályázta meg az 1. ütem építési munkáit. Ezért ezt a pályázatot eredménytelennek kellett nyilvánítani.

Javaslom, hogy újabb pályázatot írjunk ki a futópálya teljes hosszára, azaz a közel 1,5 km hosszra nyílt közbeszerzési eljárás keretén belül.

**Kérdés-észrevétel**: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a közbeszerzés kiírását, az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**47/2018. (XI. 28.) számú határozata**

A Pénzügyi és Gazdasági Bizottság

1. A 126/2018 (IX.26.) Kt. számú határozatának 2.) pontjában előírtak végrehajtását illetően megállapítja, hogy a határozat 2.) pontja nem volt megvalósítató, miután ajánlatot egy vállalkozó adott a közbeszerzést lebonyolító által kiírt meghívásos közbeszerzési felhívásra a képviselő-testület által megállapított értékhatáron felül.
2. Mindezekre tekintettel új nyílt közbeszerzési eljárást ír ki kizárólag futópálya építésére egy ütemben történő megvalósítással. Az 1331 hrsz-ú ingatlantól (Gábor Áron sétány 5. szám a Cseresznyés utcáig), ennek hossza 1505 fm. A beruházás becsült költsége nettó 75.000.000. Ft.
3. Javasolja, hogy a Present Arones Kft-t bízza meg az önkormányzat, hogy a jelenleg is élő szerződés keretén belül az új eljárást folytassa le.
4. Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018. 11.28.

Felelős: bizottság elnöke

**További napirend, illetve hozzászólás hiányában Bertalan János elnök az ülést 15.00 órakor bezárta.**

Üröm, 2018. november 28.

Takács Viktória Bertalan János

jegyzőkönyvvezető elnök

jegyzőkönyv hitelesítő bizottsági tag

Erdész Béláné